Seewierstrandspringer

Die Seewierstrandspringer (Hyale grandicornis) is 'n klein seediertjie (amfipood) wat langs die hele kuslyn van Suid-Afrika voorkom en word tot 1 cm lank. Die diertjie leef op rotsagtige strande in die hoër tussengetysone. Die diertjie is groen of bruin van kleur met wit kolle langs die sye. Die eerste paar voelers is baie langer as die tweede paar en die mannetjie het vergrote knypers. Hulle wei op seewier.

Bron 
 Gids tot die Kusgebiede van Suid-Afrika. Jacana Media. 2007. ISBN 978-1-77009-215-0

Amfipode